ליסה (ראפרית)

מאנובאן לאליסה (בתאית: ลลิษา มโนบาล; בקוריאנית: 마노반 라리사, באנגלית: Manoban Lalisa; נולדה ב-27 במרץ 1997) המוכרת בשמה הפרטי ליסה (בקוריאנית: 리사, באנגלית: Lisa), היא זמרת, ראפרית, רקדנית, שחקנית ודוגמנית תאילנדית הפועלת בדרום קוריאה כחברה בלהקת הבנות בלאקפינק שהורכבה על ידי YG אנטרטיינמנט המכילה ארבע בנות.

 ביוגרפיה 
 קדם בכורה 
מאנובאן ליסה נולדה ב-27 במרץ 1997, בבורי ראם, תאילנד בשם פראנפריה מאנובן לאמא תאילנדית ואבא חורג שווייצרי, וגדלה בתור בת יחידה. כאשר גדלה, שינתה את שמה הרשמי ללאליסה. ליסה סיימה את לימודיה בבית הספר Praphamontree School I ו-Praphamontree School II.

מגיל צעיר, ליסה התעניינה בתעשיית הפופ הקוריאני, היא העריצה את הלהקות "Big Bang" ו-"2NE1" ולכן תמיד חלמה לגדול ולהיות זמרת וכוכבת קיי-פופ.

תחילה, לקחה ליסה שיעורי ריקוד בגיל ארבע, ליסה התמודדה במספר רב של תחרויות ריקוד בהיותה ילדה, והייתה חלק מהרכב הרקדנים "We Zaa Cool" אשר הרכיבו עשרה רקדנים בסך הכל, אחד מהחברים בהרכב הוא חבר ילדות של ליסה – "Bam Bam" שפרץ גם הוא בתעשיית הקיי-פופ, וכיום הוא לוקח חלק כחבר בלהקת הבנים "Got7" . בספטמבר של שנת 2009, הרכב הריקודים של ליסה התחרו בתחרות LG Entertainment Million Dream Sanan World ששודרה ב־MCOT HD וזכו בפרס "הקבוצה המיוחדת ביותר". ליסה בנוסף השתתפה בתחרות השירה "Top 3 Good Morals of Thailand" בה השתתפה בתור נציגת בית הספר בו היא למדה.

בשנת 2010, ניגשה ליסה לאודישן של החברה YG אנטרטיינמנט שהתרחש בתאילנד. ליסה דורגה במקום הראשון, והיא היחידה שעברה את האודישן מבין 4,000 המועמדים אשר ניגשו. ליסה גויסה לתוכנית המתאמנים של YG באופן רשמי ב-11 באפריל 2011 ובכך הפכה למתאמת הראשונה של החברה שאינה קוריאנית במקור.

במרץ 2015, ליסה דגמנה למותג בגדי רחוב "Nona9on", ולאחר מכן גם דגמנה למותג הקוסמטיקה הדרום קוריאני "Moonshot" ב-2016.
ימין|ממוזער| ליסה בפרסי דיסק הזהב בינואר 2019|227x227 פיקסלים

 קריירה עם בלאקפינק 
ב-8 באוגוסט 2016 פרצה ליסה עם בלאקפינק, כאשר הופיעו לראשונה עם סינגל הבכורה "Boombayah" המרכיב את פלייליסט הבכורה המורחב שלהן Square Up, אותו הן הוציאו בשילוב עם מיני-אלבום אחר בשם Kill This Love, ביחד עם שני אלבומים ביפנית בשם, Blackpink in Your Area ו-Blackpink.

ב-26 ביוני 2020, יצא ללהקה סינגל קאמבק חדש בשם "How You Like That", שהגיע למקומות הראשונים בטבלאות להיטים ברחבי העולם.

בלאקפינק מתוכננת להתאחד ב-2025, אך פרטי האיחוד עדיין לא ברורים.

 קריירת סולו 
ב-21 בספטמבר 2018, לוהקה ליסה לתוכנית דוקומנטרי בשם "Real Man 300" של רשות השידור MBC בתפקיד קבוע, הסדרה לוקחת כוכבים דרום קוריאנים, בנים ובנות כאחד, ומעבירים אותם טירונות ומסלולי הכשרה של הצבא הדרום קוריאני. תפקיד זה היה התפקיד הקבוע הראשון של ליסה בתוכנית טלוויזיה מאז הופעת הבכורה שלה עם בלאקפינק. מאוחר יותר באותה שנה, זכתה ליסה בפרס "אופי השנה" בטקס "פרסי הבידור של MBC לשנת 2018" ב-5 בנובמבר של שנת 2018, חשפה ליסה את ערוץ היוטיוב שלה, אותו היא מתחזקת עד היום בשם "Lilifilm", אליו היא מעלה סרטונים קצרים על המסעות שלה עם בלאקפינק וסרטוני ריקוד. נכון ליוני 2020, לליסה יש למעלה מ-3.18 מיליון מנויים לערוץ, והיא קיבלה את כפתור פליי המוזהב של יוטיוב (אשר ניתן לערוצים עם מעל למיליון מנויים).

ב-15 באוקטובר 2019, הודיעה ליסה שתיקח חלק בעונה השלישית של תוכנית ריאליטי הישרדותית סינית בשם "Idol Producer" כמנטורית לריקוד.

ב-22 באוגוסט 2021 פרסמה ליסה פוסט רשמי אודות אלבום סינגל חדש שהיא הולכת להוציא. ב-27 באוגוסט נחשף שלשיר ייקראו "Lalisa" על שמה. אלבום הסינגל, Lalisa, כלל גם את שיר הנושא מתוכו וגם את השיר "Money".

נכון לשנת 2024, ליסה מתמקדת בקריירת סולו וייסדה חברת ניהול ותקליטים בשם Lloud בשיתוף פעולה עם RCA רקורדס. ב-13 ביולי 2024 ליסה הגיעה היישר למקום הראשון ב-13 ביולי במצעד בילבורד גלובל ללא ארצות הברית השיר שלה "Rockstar", המציין את הפעם הראשונה שבה אמן תאילנדי נמצא בראש המצעד בשנת 2024. "Rockstar" מבוצע בעיקר בשפה האנגלית, עם שורה אחת ביפנית, והוא השיג 94.2 מיליון השמעות מחוץ לאצות הברית בשבוע הראשון לצאתו. באוגוסט של אותה השנה, פורסם שליסה תופיע בטקס פרסי הווידאו קליפים של MTV לשנת 2024, שיתקיים ב-11 בספטמבר 2024 בניו יורק. ליסה תופיע לראשונה כסולנית על הבמה המרכזית של MTV בעקבות הצלחת הסינגל "Rockstar" והשיר "New Woman" שבו משתתפת רוסליה. הסינגלים הקרובים שלה משלבים שיתופי פעולה עם מפיקים ידועים כמו מקס מרטין וטובה לו.

ליסה היא בעלת הזכויות על המאסטרים של המוזיקה שלה, דבר חריג בעולם הקיי-פופ, שבו רוב הכוכבים מנוהלים ישירות על ידי חברות התקליטים שלהם. בשנת 2024, היא החלה להופיע בתעשיית הבידור גם כשחקנית, כולל בעונה שלישית של הסדרה "הלוטוס הלבן" של HBO.

בנובמבר 2024, ליסה הכריזה על אלבום בכורה בשם Alter Ego, שייצא ב-28 בפברואר 2025. האלבום כולל חמש דמויות שליסה מגלמת, כל אחת מייצגת אישיות ייחודית. הדמויות מיוצגות על ידי חמש נקודות בכוכב, שהפך לסמל מרכזי בקמפיין. האלבום מלווה בקליפ שהופץ בערוץ היוטיוב של ליסה.

 חיים אישיים 
כחלק מתוכנית המתאמים של YG, ליסה הייתה צריכה ללמוד מספר שפות נוספות, מה שהפך אותה לרב-לשוניות. היא דוברת מספר שפות כגון תאית, אנגלית, קוריאנית, יפנית וסינית ברמה בסיסית מאוד.

 מיזמים אחרים 
 פרזנטורים 
בעקבות הליהוק של ליסה בתור דוגמנית למותג הקוסמטיקה הדרום קוריאני "Moonshot", נהפכה ליסה לפרזנטורית הרשמית של המותג בסין במרץ 2018. ב-25 ביולי 2019, ליסה הפכה להיות הפרזנטורית באופן רשמי ובלעדי לקולקציה החדשה שהושקה בתאילנד של "Moonshot". הקולקציה כללה שישה מוצרים שעליהם מוטבעת החתימה של ליסה באריזה.

ב-28 במרץ 2019, נחשף שליסה חתמה על עסקה עם AIS בתאילנד כהפרזנטורית הראשית שלהם, AIS היא מפעילת הטלפונים הגדולה ביותר בתאילנד, ובכך נהפכה ליסה לפרזנטורית בעלת המשכורת הגבוהה ביותר בחברה. בנוסף לכך, קמפיין הפרסום שלה דורג במיקום הכי גבוה בתאילנד כקמפיין המשתלם ביותר.

ב-11 במאי 2019, נהפכה ליסה לפרזנטורית של הסמסונג גלקסי S10 בתאילנד, חלקי הקידום הראשונים של ליסה למוצר פורסמו ב-14 במאי.

ליסה היא גם הפרזנטורית למשחק טלפון נייד בשם "Ragnarok M: Eternal Love" ובנוסף לכך, ליסה מופיעה במשחק מדי פעם ב"Midnight Party", החל ביולי 2019.

בינואר 2020, ליסה הצטרפה לצד מינו, זמר בלהקת "Winner" שמיוצג גם הוא על ידי YG אנטרטיינמנט בתור הפרזנטורית של בגדי הספורט של המותג אדידס תחת הכותרת "SS20 season My Shelter clothing range".

בעקבות הפופולריות של ליסה בסין בעקבות החלק שלקחה בתור מנטורית ריקוד בסדרה "Youth With You", נחשף שליסה היא הדוברת החדשה של מותג מרכך כביסה של החברה iQiyi. בנוסף לכך, באותו החודש נחשף שליסה היא הדוברת החדשה של חברת ייצור החלב בין הגדולות בסין בשם "Mengniu Dairy" למותג יוגורט בשם "Zhengouli"

 אופנה וצילום 
בינואר 2019, נהפכה ליסה לבמאית תמונות יצירתית ואסתטית של החברה הצרפתית היוקרתית Celine.

בנובמבר של אותה שנה, "Penshoppe", חברת ביגוד חשפה שליסה הצטרפה למשפחת החברה בתור פרזנטורית ראשית שלהם.

בעזרת החברה YG אנטרטיינמנט, ליסה פרסמה מהדורה מוגבלת של אלבום תמונות בשם "0327" המורכב כולו מתמונות אשר ליסה צילמה בעצמה דרך מצלמת פילים. אלבום התמונות פורסם ביום ההולדת של ליסה, ב-27 במרץ 2020.

 פילנתרופיה 
ב-17 בספטמבר 2019, לאחר אסון טבע בתאילנד, שיטפון אשר גרם להרס כבד על למעלה מ-32 מחוזות ברחבי תאילנד, בלוגרית, אופנה בשם "Koi Onusa", קרובת משפחה של ליסה, חשפה שליסה תרמה כ-฿100,000 לקרן גיוס כספים של השחקן התאילנדי "Bin Bunluerit" אשר סייע לאנשים אשר איבדו את בתיהם ולתמיכה באנשים הנפגעו מהאסון.

 השפעה 
נכון ליוני 2023, ליסה היא כוכבת הקיי-פופ הנעקבת ביותר באינסטגרם וכעת יש לה יותר מ-94 מיליון עוקבים.

כאשר ליסה הייתה על שער המגזין "Harper's Bazaar" בתאילנד, שזהו גם השער הראשון בו היא הופיעה, דווח כי כל ה-120,000 עותקים מודפסים של אותו מגזין אזלו. דווח גם כי בדרך כלל מודפסים כ-30,000 עותקים רגילים וכ-60,000 עותקים כאשר סלבריטאי מופיע על שער המגזין, כמות העותקים שהודפסה כאשר ליסה הופיעה על שער המגזין, שהיא פי 2 מכמות העותקים לסלבריטאים (כ-120,000 עותקים), כל העותקים אזלו ולא כל דרישות הקהל נענו בנושא המלאי וזמינות המגזין.

לאחר נוכחותה של ליסה בתערוכת האופנה של "Celine" לקולקציית גברים ב-2020 בפריז, צרפת ופרסום תמונה של הסטייל והלבוש אותו לבשה ליסה ברשתות החברתיות שלה דווח שהחיפושים ברשת על ליסה, המותג Celine, הבגדים והאקססוריז שלבשה זינקו בכ-66% ביוני 2019.

 דיסקוגרפיה 
אלבומי אולפן
 2025: Alter Ego

 פילמוגרפיה 
 תוכניות טלוויזיה 
 שנה שם תפקיד הערות 2017 Lisa TV קאסט 3 פרקים 2018 Real Man 300 6 פרקים 2020 Idol Producer עונה 3 מנטורית 12 פרקים2025הלוטוס הלבןמוקתפקיד מרכזי בעונה השלישית

 פרסים ומועמדויות 

שנהפרסקטגוריהעבורתוצאהמקור 2021 פרסי המוזיקה של MTV אירופה אמן הקיי-פופ הטוב ביותר ליסה 20222024פרס הווידאו קליפים של MTVהקיי-פופ הטוב ביותר"Rockstar"העריכה הטובה ביותרהבימוי האמנותי הטוב ביותרהכוריאוגרפיה הטובה ביותרפרסי המוזיקה של MTV אירופההקליפ הטוב ביותר"New Woman" (בהשתתפות רוסליה)שיתוף הפעולה הטוב ביותראמן הקיי-פופ הטוב ביותרליסההמעריצים הכי גדולים2025פרס בחירת הילדים של ניקלודיאוןזמרת פורצת אהובהפרס הווידאו קליפים של MTVהקיי-פופ הטוב ביותר"Born Again" (בהשתתפות דוג'ה קאט וריי)

 קישורים חיצוניים


 הערות שוליים 

קטגוריה:חברות בלאקפינק
קטגוריה:זמרות תאילנדיות
קטגוריה:ראפריות
קטגוריה:רקדניות תאילנדיות
קטגוריה:זוכי פרס הווידאו קליפים של MTV: אישים
קטגוריה:ילידות 1997
קטגוריה:מוזיקאי קיי-פופ